Doporučte prosím něco na odhleneni dýchacích cest
Trpím každodenním zahlenovanim v krku a stále musím odkašlávat
Dobrý deň,
ďakujeme za prejavenú dôveru.
Zvýšená produkcia hlienov je vyvolaná faktormi, ako je infekcia dýchacích ciest, alergia, dráždenie dýchacích ciest (suchý vzduch v byte, prachové častice, nedostatočný príjem tekutín, užívanie niektorých liekov, fajčenie). Aby sa znížila produkcia hlienov, je potrebné odstrániť príčinu, ktorá ju vyvolala. Hlien sa z dýchacích ciest dostáva von pomocou kašľa, ktorý je charakterizovaný ako obranný mechanizmus organizmu. Je to jediná a základna cesta ako odstrániť hlien z dýchacích ciest. Jednou z možností ako podporiť vykašliavanie je užívanie liekov zo skupiny mukolytiká a expektoranciá. Pri chronických problémoch je vhodné podávať napríklad liek s obsahom
acetylcysteínu
. Účinné sú aj
bylinné prípravky
, ktoré hlieny rozpúšťajú a uľahčujú ich vykašliavanie. Užívanie liekov na podporu vykašliavania sa neodporúča viac ako 14 dní bez konzultácie s lekárom. Taktiež je potrebné piť dostatok tekutín, zvlhčovať vzduch v byte, prípadne inhalovať Vincentku.
Keďže nadmerná tvorba hlienu môže byť aj sprievodným znakom vážnejšieho ochorenia dýchacích ciest, je potrbné absolvovať lekárske vyšetrenie.
Prajem skorú úľavu od ťažkostí.
S pozdravom
PharmDr. Veronika Kiabová